Diari Oficial de la Generalitat Valenciana


Sumari del DOGV 5160, del 22-12-2005 (2005/13205)

Expedient número 05/0050/2005. Obres de condicionament de l'Església del Santuari de la Santa Faç d'Alacant.
------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/13177


Data del document
:   05-12-2005

Organisme emissor
:   Fundació de la CV la Llum de Les Imatges

Tipus de document
:   Resolució

Anàlisi jurídica

 Descriptors 

:   * Fundació de la Comunitat Valenciana la Llum de Les Imatges
    * contracte d'obres
    * fundació
    * protecció del patrimoni

Expedient número 05/0050/2005. Obres de condicionament de l'Església del Santuari de la Santa Faç d'Alacant. [2005/M13667]
  
Amb data 8 de novembre de 2005 es va publicar en el Diari Oficial de la Generalitat Valenciana número 5.130 el concurs per a l'adjudicació de les obres de condicionament de l'Església del Santuari de la Santa Faç d'Alacant, amb un pressupost de 1.326.023,99 euros.
  
Amb data 5 de desembre de 2005, es va constituir la mesa de contractació a fi d'elevar la proposta d'adjudicació de la mencionada obra.
  
Vista la proposta formulada, de conformitat amb el que disposa l'article 79.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, es va requerir l'empresa proposada perquè en el termini de cinc dies hàbils aportara els certificats acreditatius d'estar al corrent del compliment de les obligacions tributàries i amb la Seguretat Social.
  
Aportada la documentació sol·licitada i comprovada la seua validesa, a la vista de la baremació realitzada per la comissió tècnica i de la proposta de la mesa de contractació, esta Fundació ha resolt:
  
Adjudicar definitivament les obres de condicionament de l'Església del Santuari de la Santa Faç d'Alacant a la societat Geotecnia y Cimientos, SA, ja que és la que ha presentat la proposta tècnica i econòmica més avantatjosa per a l'administració, per un import de 1.165.044,68 euros (un milió cent seixanta-cinc mil quaranta-quatre euros amb seixanta-huit cèntims, IVA inclòs), la qual cosa representa una baixa de 160.979,31 euros, que s'abonaran a càrrec de l'aplicació pressupostària amb les anualitats següents:
  
- 2005: 11.650,34 €
  
- 2006: 1.153.394,34 €
  
L'empresa adjudicatària haurà de formalitzar el contracte corresponent i constituir una fiança definitiva per un import de 46.601,79 euros, en la forma i el termini que determina el plec de clàusules administratives particulars, i pagar els gastos de publicació d'este concurs en el Diari Oficial de la Generalitat Valenciana, que ascendixen a 60 euros.
  
Publicar en el DOGV esta resolució als efectes previstos en l'article 93 del Text Refós de la Llei de Contractes de les Administracions Públiques.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició o bé podrà plantejar-se directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.